Kaštieľ v Michalovciach
Jednou z dominánt mesta Michalovce je barokovo-klasicistický kaštieľ šľachtickej rodiny Sztárayovcov. Nie je úplne jasné, kto a kedy dal na tomto mieste postaviť renesančný kaštieľ, predchodcu dnešného kaštieľa. Predpokladá sa, že vznikol v 17. st. postupným prebudovavánim staršieho stredovekého opevneného hradu, ktorý plnil ochrannú funkciu pred vpádmi nepriateľov. V polovici 18. st. sa vlastníkom michalovského kaštieľa stal rod Sztárayovcov, ktorí sa zaslúžil o dnešný vzhľad kaštieľa a to jeho klasicistickou prestavbou. Park kaštieľa sa môže pochváliť najvýchodnejšie situovanou rotundou na Slovensku. Sakrálna stavba je zahálená rúškom tajomstva a jej vznik sa datuje do čias Veľkomoravskej ríše.
Michalovský kaštieľ s komplexom priľahlých budov je Národnou kultúrnou pamiatkou. Je prístupný verejnosti a v súčasnosti je sídlom Zemplínskeho múzea. Múzeum sa od svojho vzniku zameriava na výskum a dokumentáciu prírody, pravekých a stredovekých dejín, histórie, kultúry a umenia regiónu Zemplína. Osobitne cenným exponátom je najstaršie vyobrazenie dvojkolesového voza v strednej Európe. Z pôvodného zariadenia kaštieľa sa však nezachovalo takmer nič, pretože Sztárayovci si pred odchodom z mesta časť najcennejších vecí odviezli. Kaštieľsky areál je aj tradičným miestom konania Zemplínskeho festivalu duchov a strašidiel.